***Adatkezelési tájékoztató tanulói adatokhoz***

Az Európai Parlament és a Tanács (EU) 2016/679. rendeletének (a továbbiakban: GDPR) rendelkezései alapján a tanulók személyes adatait kezelő köznevelési intézmény köteles az érintett tanulók személyes adatainak védelméhez való jogát biztosítani. A köznevelési intézmény, mint adatkezelő a GDPR 13. és 14. cikkének megfelelően az alábbi tájékoztatást adja.

**Az Öcsödi József Attila Általános Iskola (5451 Öcsöd, Köztársaság út 37-39.) köznevelési intézmény** személyes adatkezelési tevékenysége a tanulók vonatkozásában két nagy csoportba sorolható:

1. Az egyik esetkörben jogszabályban előírt nyilvántartások vezetését, a köznevelés információs rendszerének adatokkal ellátását, valamint az Országos statisztikai adatgyűjtési program keretében előírt, adatkezelést valósít meg az intézmény. Ez kötelezettséget megállapító jogszabály a nemzeti köznevelésről szóló 2011. évi CXC. törvény (a továbbiakban: Nkt.) 41. § rendelkezése és a végrehajtása tárgyában kibocsájtott 20/2012. (VIII.31.) EMMI rendelet (a továbbiakban: EMMI r.). Az adatkezelés jogalapja a GDPR 6. cikk (1) bekezdés e) pontja, amikor az adatkezelést a köznevelési intézmény közfeladatai, valamint közhatalmi jogosítvány gyakorlása keretében feladatai végrehajtásához kapcsolódóan végzi.
2. Az előző pontba nem tartozó minden további esetben a személyes adatok kezelésének jogalapja a GDPR 6. cikk (1) bekezdés a) pontja, azaz az érintett – illetve törvényes képviselőjének – hozzájárulása lehet. **14 év alatti gyermek esetében a szülői felügyeleti jogot gyakorló szülő, a törvényes képviselő**, **14-18 év közötti gyermek esetében a szülői felügyeleti jogot gyakorló szülő, törvényes képviselő és a gyermek közösen**, **18 év felett a tanuló önállóan jogosult a hozzájáruló nyilatkozat megtételére**. Különélő, elvált szülők esetében a szülői felügyeleti jogot gyakorló szülő jogosult nyilatkozatot tenni, e vonatkozásban az intézmény a szülő(k) erre vonatkozó nyilatkozatát tekinti irányadónak, vita esetén annak elbírálása a hatáskörrel rendelkező hatóság (gyámhatóság, bíróság) feladata.
3. **A GDPR 6. cikk (1) bekezdés e) pontja, különleges adatok esetén a GDPR 9. cikk (2) bekezdés G) jog alapján -, amikor az adatkezeléssel a köznevelési intézmény KÖZFELADATAI ELLÁTÁSA ÉRDEKÉBEN – Kötelezően végzett adatkezelések.**

**A/1)** A köznevelési intézmény az Nkt. 41. § (2) bekezdésében meghatározott kötelezettsége keretében a gyermek, tanuló következő **adatait tartja nyilván a tanulmányi rendszerében**:

a) a gyermek, tanuló neve, születési helye és ideje, anyja születési családi és utóneve, neme, állampolgársága, lakóhelyének, tartózkodási helyének címe, személyi azonosításra szolgáló okmány megnevezése és száma, telefonszáma, elektronikus levelezési címe, társadalombiztosítási azonosító jele, nem magyar állampolgár esetén a Magyarország területén való tartózkodás jogcíme és a tartózkodásra jogosító okirat megnevezése, valamint száma,,

b) a gyermek, tanuló szülőjének, értesítendő hozzátartozójának, a rá tekintettel családi pótlékra jogosult személynek neve, születési helye és ideje, anyja születési családi és utóneve, lakóhelye, tartózkodási helye, telefonszáma, elektronikus levelezési címe, a gyermek óvodai fejlődésével kapcsolatos adatok,

c) a gyermek óvodai fejlődésével kapcsolatos adatok, felvételivel kapcsolatos adatok,

d) a gyermek óvodai jogviszonyával, a tanuló tanulói jogviszonyával kapcsolatos adatok:

da) felvételivel kapcsolatos adatok,

db) az a köznevelési alapfeladat, amelyre a jogviszony irányul,

dc) jogviszony szünetelésével, megszűnésével kapcsolatos adatok,

dd) a gyermek, tanuló mulasztásával kapcsolatos adatok,

de) kiemelt figyelmet igénylő gyermekre, tanulóra vonatkozó adatok,

df) a tanuló- és gyermekbalesetre vonatkozó adatok,

dg) a gyermek, tanuló oktatási azonosító száma,

dh) mérési azonosító,

e) a tanulói jogviszonnyal kapcsolatos további adatok:

ea) az egyéni munkarenddel kapcsolatos adatok,

eb) a tanuló magatartásának, szorgalmának és tudásának értékelése és minősítése, vizsgaadatok,

ec) felnőttoktatás esetében az oktatás munkarendjével kapcsolatos adatok,

ed) a tanulói fegyelmi és kártérítési ügyekkel kapcsolatos adatok,

ee) a tanuló diákigazolványának sorszáma,

ef) a tankönyvellátással kapcsolatos adatok,

eg) évfolyamismétlésre vonatkozó adatok,

eh) a tanulói jogviszony megszűnésének időpontja és oka,

az országos mérés-értékelés adatai,

g) azt, hogy a tanuló hányadik évfolyamon, mely országban vett részt a 9. § (4) bekezdése alapján szervezett határon túli kiránduláson,

h) azt, hogy a tanuló hányadik évfolyamon, mely országban vett részt külföldi tanulmányúton.

A pedagógiai szakszolgálati intézmény Nkt. 41. § (3) bekezdése alapján- az integrált nyomon követő rendszer (a továbbiakban: **INYR**) működtetése érdekében –a (2) bekezdésben meghatározott adatokon túl:

a) a szülő, az értesítendő hozzátartozó önkéntes adatszolgáltatása alapján a gyermek, a tanuló nemzetiségi hovatartozására vonatkozó adatot,

b) annak a nevelési-oktatási intézménynek a nevét és címét, OM-azonosítóját, amellyel a gyermek, a tanuló óvodai nevelési vagy tanulói jogviszonyban, kollégiumi tagsági viszonyban áll, valamint a gyermek, a tanuló által igénybe vett pedagógiai szakszolgálati ellátás 18. § (2) bekezdés szerinti megnevezését

c) az ELTE Gyakorló Országos Pedagógiai Szakszolgálatnál képzésben részt vevő személynél: kérelmező nevét, születési helyét és idejét, anyja születési családi és utónevét, nemét, állampolgársága, lakóhelyének, tartózkodási helyének címét, személyi azonosításra szolgáló okmány megnevezését és számát, telefonszámát, elektronikus levelezési címét, társadalombiztosítási azonosító jelét, a fogyatékosságra vonatkozó adatokat, nem magyar állampolgár esetén a Magyarország területén való tartózkodás jogcímét és a tartózkodásra jogosító okirat megnevezését, számát is nyilvántartja.

Nkt. 41.§ (9) bekezdése alapján nyilvántartja azokat az adatokat, amelyek a jogszabályokban biztosított kedvezményekre való igényjogosultság elbírálásához és igazolásához szükségesek. E célból azokat az adatokat kezeli amelyekből megállapítható a jogosult személye és a kedvezményre való jogosultsága.

A köznevelési intézmény az EMMI rendeletben meghatározott kötelezettsége keretében a gyermek, tanuló következő adatait tartja nyilván:

1. tanulói hiányzás miatti adatkezelés az EMMI r. 51. § (1) bek. alapján, mely tartalmazza a betegség miatt távollét időtartamát, kezeli annak igazolását, mely egészségügyi, különleges adatot is tartalmazhat,
2. tanulóval szembeni fegyelmi eljáráshoz kapcsolódó adatkezelés az EMMI r. 53-61. § rendelkezései alapján,
3. tanuló és gyermekbalesetekkel kapcsolatos nyilvántartás az EMMI r. 169. § rendelkezései alapján.

Az Intézménynek az Nkt. 25. § (5a)-(5b) bekezdései alapján biztosítania kell

a) az Nkt. 62. § (1a)–(1e) bekezdése szerint a **diabétesszel élő**, valamint

b) a **fokozott kockázatú allergiás betegséggel diagnosztizált gyermekek**, tanulók egészségének megőrzésére fordított fokozott figyelmet.

A szülő, törvényes képviselő, a nagykorú tanuló az (5a) bekezdés a) és b) pontja szerinti körülmény fennállásáról az Intézményt legkésőbb a gyermek tanuló tanulói jogviszonya létesítésekor tájékoztatja.

Ha a szülő, törvényes képviselő, a nagykorú tanuló az (5a) bekezdés a) és b) pontja szerinti körülmény fennállásáról a tanuló tanulói jogviszonya létesítését követően szerez tudomást, akkor a szülő, törvényes képviselő, a nagykorú tanuló az Intézményt a tudomásszerzést követően erről haladéktalanul tájékoztatja.

A nevelési-oktatási intézményekben **a tiltott és a használatában korlátozott tárgyak** köréről, valamint a tárgyakra vonatkozó eljárásrend részletes szabályairól szóló 245/2024. (VIII. 8.) Korm. rendelet 5.§ alapján tanulmányi rendszerben rögzíti a birtoklás és használat célját, engedély érvényességének időtartamát (tanóra, foglalkozás, tanítási év), birtokolható tárgyat, valamint kezeli azon személyes adatokat, amelyek a cél eléréséhez szükségesek.

**Az adatkezeléssel érintett** **adatok köre, célja**:

|  |  |
| --- | --- |
| Kezelt adat | Adatkezelés célja |
| EU-kártya, TAJ -kártya | a tanuló egészségügyi ellátásának biztosítása |
| szülő vagy törvényes képviselőjének neve, telefonos és elektronikus elérhetősége | szülő, törvényes képviselő azonosítása, kapcsolattartás a tanuló érdekében |
| idegen nyelvismeret | az érintett tanuló programban való részvételi alkalmasságának megítéléséhez lehet szükséges |
| különleges adatok:  étel allergia, rendszeres gyógyszerszükséglet, gyógyszer allergia, táborozás esetén orvosi igazolás | a tanuló életéhez, testi épségéhez, egészségéhez fűződő jogának biztosítása |
| különleges adatok:  faji, vagy etnikai származásra, vallási vagy világnézeti meggyőződésre | az adat megadása önkéntes |
| különleges adatok:  SNI, BTM | az érintett tanuló státusának megfelelő fejlesztési, nevelési módszerek maghatározása |
| különleges adatok:  tanuló és gyermekbalesetek nyilvántartása | a tanuló életéhez, testi épségéhez, egészségéhez fűződő jogának biztosítása, jogszabályban meghatározott kötelezettség teljesítése |
| tanulmányi és sportversenyekre jelentkezők nyilvántartásba vételével kapcsolatos adatkezelés | a tanulók jelentkezési adatait a jelentkezők nyilvántartásba vétele és részvétel biztosítása |
| tanulmányi és sportversenyek fordulónkénti és végeredményé-nek nyilvánosságra hozatalával kapcsolatos adatkezelés | a tanulók személyes adatait a fordulónkénti és végeredmények nyilvánosságra hozatala érdekében eredményhirdetés céljából és abból a köznevelési célból, hogy követendő példaként szolgáljon más tanulók számára |
| tanulmányi és sportversenyek különdíjasai és díjazottjai szemé-lyes adatainak kezelése | a tanulók személyes adatait a különdíjasok és díjazottak kihirdetése |
| ERASMUS+ programba jelentkezők nyilvántartásba vételével kapcsolatos adatkezelés | ERASMUS+ programba vagy egyéb pályázatos programba jelentkező diákjai személyes adatait a jelentkezők nyilvántartásba vétele és a programban történő részvétel biztosítása |
| diákcsere-programra jelentkezők nyilvántartásba vételével kapcsolatos adatkezelés | diákcsere-programra jelentkező diákjai személyes adatait a jelentkezők nyilvántartásba vétele és részvétel biztosítása |
| iskolai étkeztetés biztosításával kapcsolatos személyes adatok és különleges adatok | a tanulók személyes adatait a diákok étkezésének megrendelése, valamint kedvezményes étkezésre való jogosultság esetén, a kedvezményes étkezés biztosítása feltételei fennállásának ellenőrzése céljából kezeli, a diákok különleges adatait pedig az étkezés megrendelése során az ételérzékenység jelzése és speciális étkezési igényeknek megfelelő étkezés biztosítása |
| mindennapos testnevelés alóli felmentéssel kapcsolatos személyes adatok | a tanulók személyes adatait a mindennapos testnevelés alóli felmentés biztosítása |
| délutáni foglalkozásokra való jelentkezéssel kapcsolatos személyes adatok | a tanulók személyes adatait a délutáni foglalkozásokra való jelentkezések kezelése és a részvétel biztosítása |
| délután foglalkozásokkal kapcsolatos személyes adatok | a tanulók személyes adatait abból a célból kezeli, hogy a diák délutáni foglalkozásait nyilvántartása, a diák délutáni foglalkozásokra eljutását biztosítsa, a diák délutáni foglalkozás utáni elengedésével kapcsolatos feltételeket rögzítse és a diák biztonságos elengedését biztosítsa |
| egész napos iskola alóli felmentés iránti igényben szereplő személyes adatok | a tanulók személyes adatait az egész napos iskola alóli felmentés iránti igény elbírálása és a felmentés biztosítása |
| hazajutásról való nyilatkozatban szereplő személyes adatok | a tanulók személyes adatait a diákok elengedésével kapcsolatos feltételek rögzítése és a diákok biztonságos elengedése feltételeinek biztosítsa |
| tanulmányi kirándulással, erdei iskolával, iskolai utazásokkal kapcsolatos személyes adatok | a tanulók személyes adatait a szállás biztosítása, az utazás megszervezése és lebonyolítása, valamint az étkezés biztosítása, továbbá a diákok különleges adatait az étkezés megrendelése során az ételérzékenység jelzése és speciális étkezési igényeknek megfelelő étkezés biztosítása |
| hitoktatásra való jelentkezéssel kapcsolatos személyes adatok | a tanulók személyes adatait az intézmény által biztosított hitoktatásra való jelentkezés |
| orvosi vizsgálatokkal kapcsolatos nyilatkozatokban szereplő személyes adatok | a tanulók és a szülők személyes adatait a diákok iskolaorvosi vizsgálatával kapcsolatos nyilatkozatok őrzése, az orvosi vizsgálatok lebonyolítása, a diák vizsgálatra történő eljutása |

**A/2) Az adatkezelés célja**: az Nkt.-ban, így különösen annak 25. § (5) bekezdésében megfogalmazott köznevelési közcélok megvalósítása.

**A/3) Adattovábbítás**

Az Intézmény csak azokat a tanulói adatokat továbbítja, amelyeket jogszabály rendel el.

Az Nkt. 41. § (5) bekezdése alapján az Nkt. 41.§ (2)–(3) bekezdésben foglalt adatok – az Nkt.-ban meghatározottak szerint, a személyes adatok védelmére vonatkozó célhoz kötöttség megtartásával – továbbíthatók a fenntartónak, a kifizetőhelynek, a bíróságnak, rendőrségnek, ügyészségnek, a közneveléssel összefüggő igazgatási tevékenységet végző közigazgatási szervnek, a munkavégzésre vonatkozó rendelkezések ellenőrzésére jogosultaknak, a nemzetbiztonsági szolgálatnak.

Az Nkt. 41.§ (8) pontjára tekintettel a tanuló

a)   sajátos nevelési igényére, beilleszkedési, tanulási, magatartási nehézségére, tartós gyógykezelésére vonatkozó adatai, továbbá a gyermek, tanuló speciális köznevelési ellátásához elengedhetetlenül szükséges szakorvosi, iskolaorvosi diagnózisának adatai a pedagógiai szakszolgálat, a nevelési-oktatási intézmények és az egészségügyi szakellátó között,

b) óvodai fejlődésével, valamint az iskolába lépéshez szükséges fejlettségével kapcsolatos adatai a szülőnek, a pedagógiai szakszolgálat intézményeinek, az iskolának,

c)  magatartása, szorgalma és tudása értékelésével kapcsolatos adatai az érintett osztályon belül, a nevelőtestületen belül, a szülőnek, iskolaváltás esetén az új iskolának, a szakmai ellenőrzés végzőjének,

d)  diákigazolványa kiállításához szükséges valamennyi adata a hivatal, a diákigazolvány elkészítésében közreműködők részére

továbbítható.

A köznevelési információs rendszer **(KIR)** tanulói nyilvántartásába - melynek adatkezelője az Oktatási Hivatal - a köznevelési intézmény a tanuló egyes adatait törvényi felhatalmazás alapján továbbítja az oktatási nyilvántartásról   szóló 2018. évi LXXXIX. törvény 7. § (1)- (4) bekezdésének rendelkezései szerint.

Ha törvény alapján a kiskorú gyermek, tanuló adatai a szülő részére továbbíthatóak, törvény eltérő rendelkezése hiányában a szülői felügyeleti jog gyakorlásától függetlenül az adatokat mindkét szülőnek továbbítani kell. Az előbbiekben említett adatok nem továbbíthatóak azon szülőnek, akinek a bíróság – a Ptk. 4:175. § (1) bekezdése szerint – a gyermek sorsát érintő lényeges kérdésekben a szülői felügyeleti jogát korlátozta vagy megvonta.

A Nemzeti Egységes Tanulói Fittségi Teszt **(NETFIT)** elnevezésű rendszerben – a Magyar Diáksport Szövetség működteti- rögzítik a köznevelési intézmények pedagógusai a tanulók országosan egységes mérési módszer alapján megállapított fizikai állapot és edzettségi eredményeit a 20/2012. (VIII.31.) EMMI rendelet 81. § alapján. A szükséges mértékben és körben a köznevelési feladatokat ellátó intézmény a mérési adatok rögzítésével teszi hozzáférhetővé az adatokat a rendszer üzemeltetője számára. Az átadott adatok: fizikai és fittségi mérés adatai. Az érintett a rá vonatkozó adatok vonatkozásában közvetlen hozzáféréssel rendelkezik.

Nkt. 44/B.§ (2) NETFIT a tanuló következő személyes adatait tartalmazza:

* 1. mérési azonosító,

1. születési év és hónap,
2. nem,
3. decimális életkor,
4. sajátos nevelési igényre vonatkozó adat,
5. évfolyam,
6. az iskola feladatellátási helye,
7. a fizikai fittségi mérés eredményei.

Nkt. 93/E. §  az iskola az **iskolai tankönyvrendelés** keretében a tankönyveket - jogszabályban meghatározottak szerint, elektronikus formában - a könyvtárellátó felületén keresztül rendeli meg. A könyvtárellátó számára az iskola a tankönyvrendeléssel kapcsolatos, alábbi személyes adatokat adja át:

a tanuló neve, a tanuló oktatási azonosító száma, a tanuló iskolájának neve, OM azonosítója,a tanuló évfolyamának, osztályának megjelölése, a tanuló részére az iskolai tankönyvellátás keretében megrendelt, megvásárolt tankönyvek címe, a tanuló nemzetiségének megjelölése, ha jogszabályban meghatározott nyilatkozattal vesz részt a nemzetiségi nevelés-oktatásban.

Az iskola átadja a könyvtárellátónak a tankönyvek tanulóra, évfolyamra, tantárgyra lebontott címlistáját.

A Nkt. 30./A. és a 30/B. § alapján az **„B” kategóriás közúti járművezetői engedély megszerzésé**hez szükséges alapismeretek elsajátításához szükséges adatok kezelése és továbbítása.

A nevelési-oktatási intézményekben a **tiltott és a használatában korlátozott tárgyak** köréről, valamint a tárgyakra vonatkozó eljárásrend részletes szabályairól szóló 245/2024. (VIII. 8.) Korm. rendelet 4.§ (1) bekezdése alapján 1.§ b) pontja szerinti tiltott tárgy birtoklása esetén értesíti az intézmény rendjének fenntartásában közreműködő személyt és az általános rendőri szervet.

Adatok beszerzése hatóságtól vagy más szervtől

Az Nkt. 41. § (4) bekezdése alapján, ha a szülő, értesítendő hozzátartozó vagy az Nkt. 41. § (2) bekezdés b) pontjában meghatározott családi pótlékra jogosult személy a nevét, születési helyét és idejét, anyja születési családi és utónevét, lakóhelyét, tartózkodási helyét, telefonszámát, elektronikus levelezési címét nem adja meg az Intézménynek, akkor az Intézmény ezeket az adatokat a családtámogatási ügyben eljáró hatóságtól is beszerezheti.

Az Nkt. 41. § (2) bekezdés a) és b) pontjában szereplő adatokat az Intézmény az adott adatok tekintetében elsődleges vagy másodlagos információforrásnak minősülő szervtől is beszerezheti, a tanulmányi rendszerben díjmentesen elérhető szabályozott elektronikus és központi szolgáltatások útján (a továbbiakban együtt: SZEÜSZ).

A kezelt személyes adatok tekintetében automatizált döntéshozatal és profilalkotás nem történik.

**Az adatkezelés időtartama**:

A köznevelési intézmény a nyilvántartott gyermek, tanuló, szülő, értesítendő hozzátartozó adatait a jogviszony megszűnésétől számított tíz évig, őrzi és kezeli.

A NETFIT nyilvántartás adatai az első adatfelvételtől számított tíz évig kezelhetők.

A tanuló biztonságos napközbeni ellátásának céljából kezelt adatokat legfeljebb a tanuló tanulói jogviszonya fennállásáig kezeli.

Az adatvédelmi tisztviselőjének elérhetősége: Telefon: 06/56/795-351, e-mail: szolnok.adatvedelem@kk.gov.hu

**Adatkezeléssel kapcsolatos érintetti jogok:**

A GDPR alapján Ön, személyazonosságának igazolását követően az alábbi jogérvényesítési lehetőségekkel élhet:

*Hozzáféréshez való jog:* az érintett jogosult kérni, hogy az adatkezelő tájékoztassa:

személyes adatainak kezelése folyamatban van e, és ha ilyen adatkezelés folyamatban van, jogosult arra, hogy megismerje azt,

milyen személyes adatait; milyen jogalapon; milyen adatkezelési célból; milyen forrásból, mennyi ideig kezeli; az adatkezelő kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait.

Az Nkt. 42. § (2) bekezdése a törvényes képviselő hozzáféréshez való jogát korlátozza akként, hogy a gyermek és a kiskorú tanuló szülőjével minden, a gyermekével összefüggő adat közölhető, illetve azokat a tanulmányi rendszeren keresztül a lehető legrövidebb időn belül hozzáférhetővé kell tenni, kivéve, ha az adat közlése súlyosan sértené a gyermek, tanuló testi, értelmi vagy erkölcsi fejlődését.

Az adatbiztonsági követelmények teljesülése és az érintett jogainak védelme érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.

*Helyesbítéshez való jog*

Az érintett személy kérheti, hogy az Intézmény helyesbítse az Önre vonatkozó pontatlan személyes adatát. Amennyiben hitelt érdemlően igazolni tudja a helyesbített adat pontosságát, az intézmény a kérést haladéktalanul teljesíti, és erről az érintettet egyidejűleg értesíti.

*Az adatkezelés korlátozásához való jog*

Az érintett személy jogosult kérni, hogy a személyes adatai kezelését az Intézmény korlátozza (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával) amennyiben

-vitatja a személyes adatai pontosságát (az ellenőrzés időtartamára az adatkezelő korlátozza az adatkezelést);

-az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;

-az adatkezelőnek már nincs szüksége a személyes adatokra viszont az érintett igényli azokat jogi igények előterjesztéséhez, érvényesítéséhez vagy védelméhez; vagy

- az érintett tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben).

*A tiltakozáshoz való jog*

Az érintett személy tiltakozhat az adatkezelés ellen, ha álláspontja szerint az Intézmény a személyes adatát a jelen adatkezelési tájékoztatóban megjelölt céllal összefüggésben nem megfelelően kezelné.

**Jogorvoslathoz való jog**

Amennyiben Ön úgy ítéli meg, hogy az adatkezelő a személyes adatainak kezelése során megsértette a hatályos adatvédelmi követelményeket, akkor

* panaszt nyújthat be a Felügyeleti Hatósághoz (Nemzeti Adatvédelmi és Információszabadság Hatóság (NAIH), cím: 1055 Budapest, Falk Miksa utca 9-11., postacím: 1363 Budapest, Pf.: 9. e-mail: [ugyfelszolgalat@naih.hu](mailto:ugyfelszolgalat@naih.hu), telefon: +36 (1) 391-1400, honlap: [www.naih.hu](http://www.naih.hu)), vagy
* lehetősége van bírósághoz fordulni. A per elbírálása a törvényszék hatáskörébe tartozik. A pert az érintett a lakóhelye vagy tartózkodási helye szerint illetékes törvényszék előtt is megindíthatja.

1. **Minden az A) fejezetben fel nem sorolt további esetben a köznevelési intézmény általi személyes adatok kezelésének jogalapja a GDPR 6. cikk (1) bekezdés a) pontja, különleges adatok esetén az érintett – illetve kiskorú tanuló esetében a felügyeleti jog gyakorlására jogosult szülőjének, törvényes képviselőjének – hozzájárulása.**

Az intézmény tanulójaként az intézmény, az általa működtetett szakkörök, sportkörök és az osztály tevékenysége során sor kerülhet tanuló egyes személyes adatairól nyilvántartás készítésére (utas lista, múzeumi belépőlista, juttatásokról, szolgáltatásokban részesülés tényéről átvételi lista stb.), fotódokumentáció készítésére, hang-, vagy filmfelvétel készítésére is. Ezek a személyes adatok tipikusan és általában a tanuló neve, képmása hangfelvétele, intézménye és osztálya, szülő vagy törvényes képviselőjének neve, telefonos és elektronikus elérhetősége.

A programok jellegétől függően, illetve az intézményi étkeztetés igénybevételéhez kapcsolódóan sor kerülhet különleges adatok kezelésére is, így különösen a gyermek egészségi állapotára (étel allergia, rendszeres gyógyszerszükséglet, gyógyszer allergia, táborozás esetén orvosi igazolás), étkezési szokások, faji, vagy etnikai származásra vonatkozó adat kezelésére is.

Tekintettel arra, hogy a programok megvalósításával a köznevelési intézmény nem a jogszabályban meghatározott közfeladat ellátásának kötelezettségét teljesíti, a tanulók személyes és különleges adatai kezelésének jogalapja kizárólag a GDPR 6. cikk (1) bekezdés a) pontja, azaz az érintett – illetve törvényes képviselőjének – hozzájárulása lehet. **14 év alatti gyermek esetében a szülői felügyeleti joggal bíró szülő, a törvényes képviselő, 14-18 év közötti gyermek esetében a szülői felügyeleti joggal bíró szülő, törvényes képviselő és a gyermek együttesen és egybehangzóan jogosult a hozzájáruló nyilatkozat megtételére.** Különélő, elvált szülők esetében a szülői felügyeleti jogot gyakorló szülő jogosult nyilatkozatot tenni, e vonatkozásban az intézmény a szülő(k) erre vonatkozó nyilatkozatát tekinti irányadónak, vita esetén annak elbírálása a hatáskörrel rendelkező hatóság (gyámhatóság, bíróság) feladata.

* 1. **Az adatkezelés célja**: a nemzeti köznevelésben meghatározott köznevelési cél megvalósítása.
  2. **Az adatkezelés jogalapja**: a GDPR 6. cikk (1) bekezdés a) pontja azaz az érintett – illetve törvényes képviselője - önkéntes hozzájárulása.
  3. **Az érintettek lehetséges köre**: az intézménnyel tanuló jogviszonyban álló tanulók.
  4. Az adatkezeléssel érintett **megvalósítási folyamat**: A Szolnoki Tankerületi Központ fenntartásában működő köznevelési intézmény az Nkt.-ban és vonatkozó végrehajtási rendeletekben meghatározott feladatait látja el:
  5. **Az adatkezeléssel érintett** **adatok köre, célja**:

|  |  |
| --- | --- |
| Kezelt adat | Adatkezelés célja |
| fotódokumentáció, hang-, vagy filmfelvétel, érintetti írásbeli nyilatkozatok, beszámolók | iskolai élet megjelenítése a honlapon illetve a támogatási szerződésben vállalt pályázati dokumentációs és pénzügyi elszámolási feladatok teljesítése |

* 1. A kezelt személyes adatok tekintetében automatizált döntéshozatal és profilalkotás nem történik**.**
  2. **Az adatkezelés időtartama**: A tanulói jogviszony bármely okból történő megszűnésétől számított 10 év, vagy az adatkezelés céljának megvalósulásáig tart.
  3. **Adattovábbítás történhet**, melyről ez úton értesítem:
* amennyiben pályázati forrásból finanszírozott programról van szó, az Elektronikus Pályázó Tájékoztató és Kommunikációs Rendszerben (a továbbiakban: EPTK) történő rögzítéssel a pályázati Irányító hatóság, a Magyar Államkincstár, az Állami Számvevőszék felé a pályázat elszámolása céljából, erről a tanuló, illetve szülője külön értesítést kapnak,
* a tanulói írásos beszámolók, versenyeredmények, fotók, film és hangfelvételek közzétételre kerülnek az intézmény honlapján.
  1. Az **adatvédelmi tisztviselő**:

Nagyné dr. Felföldi Anita

Telefon: 06/56/795-351

e-mail: [szolnok.adatvedelem@kk.gov.hu](mailto:szolnok.adatvedelem@kk.gov.hu)

* 1. **Önnek, mint érintettnek, joga van** ahhoz, hogy
     1. Az adatkezeléssel összefüggő tényekről az adatkezelés céljáról az adatkezelés megkezdését megelőzően tájékoztatást kapjon a GDPR 13-14. cikk rendelkezései szerint-***tájékoztatáshoz való jog*,**
     2. Kérelmére személyes adataihoz és az azok kezelésével összefüggő információkhoz az adatkezelő köteles hozzáférést biztosítani a GDPR 15. cikk alapján - ***érintett hozzáféréshez való joga***. Az Nkt. 42. § (2) bekezdése a törvényes képviselő hozzáféréshez való jogát korlátozza akként, hogy a gyermek és a kiskorú tanuló szülőjével minden, a gyermekével összefüggő adat közölhető, kivéve ha az adat közlése súlyosan sértené a gyermek, tanuló testi, értelmi vagy erkölcsi fejlődését.
     3. Kérelmére, az érintett jogosult a GDPR 16. cikk alapján arra, hogy az adatkezelő indokolatlan késedelem nélkül helyesbítse a rá vonatkozó pontatlan személyes adatokat, s figyelembe véve az adatkezelés célját arra is jogosult továbbá, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését - ***helyesbítéshez való jog*,**
     4. Kérelmére, az érintett jogosult a GDPR 17. cikk alapján arra, hogy az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje meghatározott feltételek fennállása esetén, melyek során az adatkezelőnek kell gondoskodnia a törölt adatok visszakereshetőségének megakadályozásáról - ***törléshez való jog („az elfeledtetéshez való jog”)****,*
     5. Kérelmére, az érintett jogosult a GDPR 18. cikk alapján arra, hogy kérésére bizonyos kondíciók keretében az adatkezelő korlátozza az adatkezelést, mely az adatok illetéktelen felhasználásának meggátolását szolgáló jogosultság, s mint ilyen, a különös védettségű adatoknál lehet leginkább releváns - ***adatkezelés korlátozásához való jog***, valamint
     6. Kérelmére, az érintett jogosult a GDPR 20. cikk alapján arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra is, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, s ez esetben is kiemelt fontosságú a hordozott adatok teljességének, pontosságának a megőrzése alapelvi szinten - ***adathordozhatósághoz való jog***,
     7. Kérelmére,a GDPR 21. cikk szerint az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak kezelése ellen, mely esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak – ***tiltakozáshoz való jog.***
     8. Kérelmére az érintett jogosult arra, hogy a GDPR 7. cikk (3) értelmében hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

1. Ha Ön (Érintett) úgy ítéli meg, hogy az adatkezelő a személyes adatainak kezelése során megsértette a hatályos adatvédelmi követelményeket, akkor - panaszt nyújthat be a Felügyeleti Hatósághoz, melynek adatai:

Nemzeti Adatvédelmi és Információszabadság Hatóság (NAIH)

Cím: 1055 Budapest, Falk Miksa utca 9-11

Postacím: 1363 Budapest, Pf.: 9

e-mail: ugyfelszolgalat@naih.hu

telefon: +36 (1) 391-1400

fax.: +36 (1) 391-1410

honlap: www.naih.hu

Az Ön által tapasztalt jogellenes adatkezelés esetén polgári pert kezdeményezhet az Adatkezelő ellen. A per elbírálása a törvényszék hatáskörébe tartozik. A per – az érintett választása szerint – a lakóhelye szerinti törvényszék előtt is megindítható.

**Megismerési és hozzájárulási nyilatkozat:**

A gyermekem és saját személyes adataim Adatkezelő általi kezelésére vonatkozó tájékoztatást megismertem, a tájékoztatást megfelelőnek tartom és megértettem. A tájékoztatásban foglaltak ismeretében önkéntesen, egyértelmű és félreérthetetlen beleegyezésemet adom a személyes, illetve különleges adatok az intézmény és fenntartója általi kezeléséhez és a szükséges mértékben és időtartamra a szolgáltató részére történő átadásához kezeléséhez a következő adatokra vonatkozóan:

| **B Személyes adatkezelések:** | **hozzá-járulok** | **nem járulok hozzá** |
| --- | --- | --- |
| **1. Csoport- és osztályfotó készítésével kapcsolatos adatkezelés**  *1.1 Az intézmény a diákok személyes adatait (képmását) csoport- és osztályfotók készítése céljából kezeli.*  *1.2 Az adatkezelés jogalapja a hozzájárulás, a kezelt adat az érintett képmása.*  *1.3 Az intézmény a diákjai csoport- és osztályfotók készítése kapcsán kezelt személyes adatait az intézményi honlapon vagy egyéb intézményi kiadványban nyilvánosságra hozza.*  *1.4 Az adatkezelés időtartama: a tanulói jogviszony megszűnését követő egy év, illetve archívumban, intézményi kereteken belül korlátlan ideig.* | □ | □ |
| **2. Tabló és tablókép készítésével kapcsolatos adatkezelés**  *2.1 Az intézmény a diákok személyes adatait (képmását) tabló és tablókép készítése céljából kezeli.*  *2.2 Az adatkezelés jogalapja a hozzájárulás.*  *2.3 Az intézmény a diákjai tabló és tablókép készítése kapcsán kezelt személyes adatait a kiállított tablón nyilvánosságra hozza.*  *2.4 Az adatkezelés időtartama: a tabló az intézményben korlátlan ideig marad.* | □ | □ |
| **3. Iskolai rendezvényeken készült fényképek és videofelvételek készítésével kapcsolatos adatkezelés**  *3.1 Az intézmény a diákok személyes adatait (képmását, hangfelvételét) iskolai rendezvények dokumentálása céljából kezeli.*  *3.2 Az adatkezelés jogalapja a hozzájárulás.*  *3.3 Az intézmény diákjainak iskolai rendezvényeken készült fényképei és videofelvételei készítésével kapcsolatos személyes adatait az intézményi honlapon nyilvánosságra hozza.*  *3.4 Az adatkezelés időtartama: a tanulói jogviszony megszűnését követő egy év, illetve archívumban, intézményi kereteken belül korlátlan ideig.* | □ | □ |
| **4. Osztálykirándulásokon készült fényképek és videofelvételek készítésével kapcsolatos adatkezelés**  *4.1 Az intézmény a diákok személyes adatait (képmását, hangfelvételét) osztálykirándulások dokumentálása céljából kezeli.*  *4.2 Az adatkezelés jogalapja a hozzájárulás.*  *4.3 Az intézmény a diákjai osztálykirándulások dokumentálása kapcsán kezelt személyes adatait az intézményi honlapon nyilvánosságra hozza.*  *4.4 Az adatkezelés időtartama: a tanulói jogviszony megszűnését követő egy év, illetve archívumban, intézményi kereteken belül korlátlan ideig.* | □ | □ |
| **5. Iskolaújságban szereplő személyes adatok**  *5.1 Az intézmény a diákok személyes adatait az iskolaújságban történő közzététel céljából kezeli.*  *5.2 Az adatkezelés jogalapja a hozzájárulás.*  *5.3 Az intézmény a diákjai iskolaújságban szereplő személyes adatait az iskolaújság olvasói, valamint az intézményi honlap és internetes közösségi oldal látogatói részére hozzáférhetővé teszi.*  *5.4 Az adatkezelés időtartama: a tanulói jogviszony megszűnését követő egy év* | □ | □ |
| **6. Szülői munkaközösségben tevékenykedő szülő személyes adatai**  *6.1 Az intézmény a szülői munkaközösségben tevékenykedő szülők személyes adatait a szülőkkel való kapcsolatfelvétel és kapcsolattartás céljából kezeli.*  *6.2 Az adatkezelés jogalapja a hozzájárulás.*  *6.3 Az intézmény a személyes adatokat harmadik személy részére nem adja át.*  *6.4 Az adatkezelés időtartama: a tanulói jogviszony megszűnését követő egy év* | □ | □ |

**Nyilatkozat a gyermek törvényes képviseletéről**

Alulírott(ak) ………………………… jogi felelősségem(ünk) tudatában kijelentem(jük), hogy ...………………………. (tanuló neve) tanuló (OM azonosítója: …………………; születési helye, ideje: ……………………………, …………………; anyja neve: ………………………………) törvényes képviseletét az alábbiak szerint látom(juk) el.

**Szülő felügyelet**

A szülők **együttesen** gyakorolják a szülői felügyeleti jogot

Szülő neve (1) ……………….……………………………………………………… (születési név: …………………………………………………, anyja neve: ………………………………………, lakcím: ………………………………………………………………………………………………………………………………)

és

Szülő neve (2) ……………….……………………………………………………… (születési név: …………………………………………………, anyja neve: ………………………………………, lakcím: ………………………………………………………………………………………………………………………………)

kijelentjük, hogy a szülői felügyeleti jogot együttesen gyakoroljuk.

Kelt: ………………….., ………………………..

|  |  |
| --- | --- |
| …………………………………………….  Szülő (1)  aláírás | …………………………………………….  Szülő (2)  aláírás |

Az egyik szülő **egyedül** gyakorolja a szülői felügyeleti jogot

Szülő neve ………………………………………………………… (születési név: ………………………………………, anyja neve: ………………………………………, lakcím: ………………………………………………………………………………………………………………………………)

kijelentem, hogy …………………………. alapján a szülői felügyeleti jogot

egyedül gyakorlom

a szülői felügyeleti jogot – a szülői felügyeleti jogok megosztása révén – a gyermekem tanulmányaival összefüggő kérdések tekintetében én gyakorlom.

Kelt: ………………….., ………………………..

|  |  |
| --- | --- |
|  | …………………………………………….  Szülő  aláírás |

**Gyámság**

Gyám(ok) a törvényes képviselő(k)

Gyám neve (1) ……………….……………………………………………………… (születési név: …………………………………………………, anyja neve: ………………………………………, lakcím: ………………………………………………………………………………………………………………………………)

és

Gyám neve (2) ……………….……………………………………………………… (születési név: …………………………………………………, anyja neve: ………………………………………, lakcím: ………………………………………………………………………………………………………………………………)

a ………………………………………………………… (Gyámhivatal elnevezése) ………………………… számú döntése alapján a tanuló törvényes képviseletét többes gyámrendelés alapján együttesen látjuk el.

Kelt: ………………….., ………………………..

|  |  |
| --- | --- |
| …………………………………………….  Gyám (1)  aláírás | …………………………………………….  Gyám (2)  aláírás |